Projektas

LIETUVOS RESPUBLIKOS

INDĖLIŲ IR ĮSIPAREIGOJIMŲ INVESTUOTOJAMS DRAUDIMO

ĮSTATYMO NR. IX-975 2, 36 IR 38 STRAIPSNIŲ PAKEITIMO IR PAPILDYMO NAUJU KETVIRTUOJU1 SKIRSNIU

ĮSTATYMAS

2016 m.	d. Nr.

Vilnius

1 straipsnis. 2 straipsnio pakeitimas

Papildyti įstatymo 2 straipsnį nauja 291 dalimi ir ją išdėstyti taip:

„291 Kredito unijų stabilizacijos fondas – fondas, kuriame kaupiamos lėšos skirtos šio fondo dalyvių, darančių įmokas į fondą bei susidūrusių su mokumo problemomis, mokumui ir stabilumui užtikrinti, kaip tai apibrėžta šiame įstatyme ir Lietuvos Respublikos kredito unijų įstatyme.“

2 straipsnis. Papildymas nauju ketvirtuoju1 skirsniu

Papildyti įstatymą nauju ketvirtuoju1 skirsniu ir jį išdėstyti taip:

„KETVIRTASIS1 SKIRSNIS

KREDITO UNIJŲ STABILIZAVIMO FONDO ADMINISTRAVIMAS

351 straipsnis. Kredito unijų stabilizavimo fondas

1. Kredito unijų stabilizacijos fondas nėra juridinis asmuo. Jį, vadovaudamasi šiuo įstatymu ir Kredito unijų įstatymu bei jo įgyvendinamaisiais teisės aktais administruoja draudimo įmonė.

2. Kredito unijų stabilizavimo fondo tikslai apibrėžti Kredito unijų įstatyme.

2. Kredito unijų stabilizacijos fondo dalyviai yra kredito unijos, nurodytos Kredito unijų įstatymo 52 straipsnio 2 dalyje.

3. Kredito unijų stabilizacijos fondo lėšas sudaro:

1) kredito unijų stabilizacijos fondo dalyvių periodinės (ex ante) ir specialiosios (ex post) įmokos;

2) paskolos, gautos iš finansų įstaigų ar kitų trečiųjų asmenų, taip pat kitų valstybių narių finansavimo struktūrų;

3) pajamos iš Kredito unijų stabilizacijos fondo lėšų investavimo;

4) išlaidų, patirtų Kredito unijų įstatymo 56 straipsnyje nurodytais tikslais, dalis, kuri grąžinama užbaigus kredito unijos mokumo užtikrinimo priemonių finansavimo veiksmus, pavyzdžiui lėšos, gautos kredito unijai grąžinant fondo suteiktą paskolą, įskaitant palūkanas ir delspinigius;

5) įmokas mokančių kredito unijų sumokėti delspinigiai;

6) kitos teisės aktuose nustatytos sumos.

5. Kredito unijų stabilizacijos fondo lėšos naudojamos Kredito unijų įstatyme nustatyta tvarka.

6. Į Kredito unijų fondo lėšas negali būti nukreipti reikalavimai pagal draudimo įmonės prievoles.

7. Kredito unijų stabilizacijos fondo lėšos laikomos atskiroje (atskirose) kredito įstaigos sąskaitoje (sąskaitose). Draudimo įmonė, atidarydama tokią sąskaitą (tokias sąskaitas), privalo kredito įstaigai nurodyti, kad šioje sąskaitoje (šiose sąskaitose) laikomos Kredito unijų stabilizacijos fondo lėšos ir kad į šias lėšas draudžiama nukreipti reikalavimus pagal jos prievoles.

8. Kredito unijų stabilizacijos fondo apskaitą tvarko draudimo įmonė.

9. Kredito unijų stabilizacijos fondo lėšos gali būti saugiai investuojamos.

10. Priežiūros institucija Kredito unijų įstatymo nustatyta tvarka patvirtina fondo administravimo tvarką, įskaitant įmokų dydžio nustatymo, įmokų surinkimo ir tikrinimo taisykles, su įmokų mokėjimu susijusio sukčiavimo, vengimo ir piktnaudžiavimo prevencijos priemones, taip pat fondo lėšų išmokėjimo ir susigrąžinimo tvarką. Draudimo įmonė šia tvarka vadovaujasi administruodama fondą.

352 straipsnis Įmokos į Kredito unijų stabilizacijos fondą

1. Kredito unijų stabilizacijos fondo lėšos sukaupiamos iš Kredito unijų stabilizacijos fondo dalyvių įnašų. Kredito unijų stabilizacijos fondo tikslinis lygis apibrėžtas kredito unijų įstatyme.

2. Kredito unijų fondo dalyviai į stabilizacijos fondą moka įmokas Kredito unijų įstatymo nustatyta tvarka.

3. Kredito unijų stabilizacijos fondas Priežiūros institucijos sprendimu gali visiškai ar iš dalies atidėti kredito unijos įnašų mokėjimą kredito unijų įstatymo nustatyta tvarka.

4. Kredito unijų stabilizacijos fondo dalyviai į fondą įmokas moka pinigais (eurais).

5. Kredito unijų fondo dalyviai privalo sumokėti įmokas per 30 kalendorinių dienų nuo pranešimo iš apie mokėtiną įmoką gavimo dienos. Jeigu Kredito unijų fondo dalyvis per šį terminą nesumoka įmokos arba jos dalies, jam skaičiuojami teisės aktuose nustatyti delspinigiai. Kredito unijai pradelsus reikalaujamų kredito unijos įmokų mokėjimą, kai įmokų mokėjimas jai nėra atidėtas, draudimo įmonė apie tai informuoja Priežiūros tarnybą, kuri gali imtis priemonių, nustatytų Kredito unijų įstatymo 8 straipsnio 1 dalies 6 punkte.

6. Periodinių (ex ante) ir papildomų (ex post) įmokų apskaičiavimo, mokėjimo ir įmokų grąžinimo tvarką, vadovaudamasi šio įstatymo nuostatomis, nustato Priežiūros tarnyba Kredito unijų įstatymo nustatyta tvarka. Draudimo įmonė vadovaujasi šia tvarka.

353 straipsnis Kredito unijų stabilizacijos fondo valdymas ir administravimas

1. Kredito unijų įstatymo nustatyta tvarka Kredito unijų stabilizacijos fondą valdo Priežiūros institucija, administruoja draudimo įmonė, o rekomendacijas dėl fondo valdymo teikia Kredito unijų stabilizacijos fondo valdyba.

2. Kredito unijų stabilizacijos fondo administravimas finansuojamas iš Kredito unijų stabilizacijos fondo dalyvių mokamų administravimo įmokų.

3. Draudimo įmonės nurodymai kredito unijoms, susiję su jos įgaliojimais Kredito unijų stabilizacijos fondo administravime, yra privalomi.

4. Draudimo įmonė, administruodama Kredito unijų fondą, vadovaujasi šiuo įstatymu, Kredito unijų įstatymu ir įgyvendinamaisiais teisės aktais.“

3 straipsnis. 36 straipsnio pakeitimas

Pakeisti 36 straipsnio 4 dalį ir ją išdėstyti taip:

„4. Draudimo įmonės veiklos tikslai – šio įstatymo ir kitų teisės aktų nustatyta tvarka drausti indėlininkų indėlius, įsipareigojimus investuotojams, administruoti Indėlių draudimo fondą, Įsipareigojimų investuotojams draudimo fondą, Pertvarkymo fondą ir Kredito unijų stabilizacijos fondą (toliau – administruojami fondai), taip pat atlikti kitas įstatymų nustatytas funkcijas.“

4 straipsnis. 38 straipsnio pakeitimas

Pakeisti 38 straipsnio 1 dalies 1 punktą ir jį išdėstyti taip:

„1) surenka indėlių draudimo, įsipareigojimų investuotojams draudimo, pertvarkymo įmokas ir Kredito unijų stabilizacijos fondo įmokas ir kaupia jas atitinkamame administruojamame fonde;“

5 straipsnis. Įstatymo įsigaliojimas

Šis įstatymas įsigalioja 2016 m.. lapkričio 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas

Teikia:

Seimo narys Raimundas Markauskas